Папа выказаў перакананне, што менавіта людское бяздзеянне – адносна пагаршэння якасці паветра ці безадказнага абыходжання са смеццем і адходамі – становіцца прычынай шматлікіх трагедый. Такая пасіўнасць з’яўляецца “прыкметай страты пачуцця адказнасці за іншых, на якім засноўваецца любое цывілізаванае грамадства”. Ад уладаў на месцах чакаюцца адказныя і крэатыўныя дзеянні, якія б далучалі жыхароў да супрацоўніцтва ў стварэнні больш здаровага і прыдатнага да жыцця агульнага дома.